OzLabs/hebrew-wiki-articles huggingface dataset:
מלון פאסט

חזית מלון דו-פארק (לימים - פאסט) ב-1903
דגל צלב קרס מעל מלון פאסט בשנת 1933
שירות הצילום של מטסון, אשר פעל מחנות שכורה בחזית המלון, הנראית בשמאל הצילום]]
מלון פאסט (Hotel Fast) היה מלון שפעל בירושלים החל משנת 1891. מבנה המלון נהרס בשנת 1975, ובמקומו, בכיכר צה"ל, נבנה מלון פנינת ירושלים.

==היסטוריה==
מבנה המלון הוקם על אדמות הפטריארכיה הארמנית וביוזמתה של הפטריארכיה, במטרה ליצור מקור הכנסה. המבנה תוכנן על ידי האדריכל הגרמני-טמפלרי תיאודור זנדל, אשר בנה על המגרש מבנה של שלוש קומות, תוך ניצול מלוא היקפו של המגרש. במרכז המלון הייתה חצר קטורה (פאטיו) ובה גינה.

המבנה עוטר בקשתות בקומתו הראשונה, וכניסת המלון עוטרה בעמודים בסגנון יוני, הקומה השנייה מעל החזית עוטרה בסגנון קורינתי והקומה העליונה עוטרה בסגנון דורי. הבניין עוטר בסמל הפטריארכיה הארמנית, מממנת הקמת המבנה. המלון כלל מסעדה, אולם לשתיית תה מנחה, וכן בקומה הראשונה של הבניין הושכרו שטחים לחנויות מזכרות, סוכנות צילום וסוכנות נסיעות, וכן לבית הדואר האיטלקי.

במלון היו 100 חדרים סביב מסדרון מרכזי - מחצית מהחדרים פנו לרחוב, ומחצית פנו לחצר הפנימית. בכל החדרים היו הסקה ומים זורמים, אולם רק במיעוט מהחדרים היו חדרי אמבטיה פרטיים.

לאחר הקמתו נקרא המלון "מלון האוורד" (Hotel Howard) על שם מנהלו, איסכנדר עווד, שנודע בשמו הלועזי - אלכסנדר הווארד, ולאחר מכן שונה שמו ל"מלון דו פארק" (Hotel Du Park). בשנת 1907 שכר את המלון אברהם פאסט, מראשי הקהילה הטמפלרית בעיר, ושינה את שם המלון ל"מלון פאסט". בזמן מלחמת העולם הראשונה, התארחו במלון קציני הצבא הגרמני אשר ייעצו לצבא העות'מאני.

עם כיבוש הארץ על ידי הבריטים ותחילת המנדט הבריטי שונה שם המלון למלון "אלנבי" והוא נוהל על ידי ג'ורג' ברסקי (מנהל רשת מלונות שכללה את מלון פלטין בתל אביב ומלון הר הכרמל בחיפה ומספר שנים אף את מלון פאלאס, גם כן בירושלים). 

החל משנות ה-20 של המאה ה-20 החל לפעול במלון מטבח כשר על מנת להביא למלון לקוחות יהודים. בשנת 1929 שבה משפחת פאסט (ששבה מגלותה במצרים) לנהל את המלון - ובפועל ניהלו את המלון שני בניו של אברהם פאסט - הרמן ופרידריך פאסט.

בשנות ה-30 שימש חלק מהמלון כקונסוליה של גרמניה הנאצית ועל המבנה הונף דגל צלב הקרס. עם פרוץ מלחמת העולם השנייה הועברו בני משפחת פאסט (כמו יתר הטמפלרים) למחנות בגליל ובהמשך גורשו מן הארץ. המלון הפך למועדון עבור חיילים אוסטרליים, ובהמשך לאכסניה וקנטינה שהופעלו על ידי כנסיית סקוטלנד. לאחר סיום המלחמה עד שנת 1948 שימש המלון את משרד המסחר והתעשייה של הממשלה המנדטורית הבריטית.

עם תום מלחמת העצמאות עבר קו הגבול בין ירדן לישראל בסמוך לקיר המלון המזרחי, אולם המלון כולו נותר בשטח ישראל. בשנות ה-50 שימש הבניין לשיכון עולים חדשים, אולם בשל הקרבה לגבול התגוררו במלון אוכלוסיות במצב סוציו אקונומי נמוך והעזובה וההזנחה במלון הייתה רבה. בשנת 1967, לאחר איחוד העיר הוחלט להרוס את המלון. 

המלון נותר נטוש משנת 1967 עד הריסתו בשנת 1975.

==לקריאה נוספת==
* 
==קישורים חיצוניים==

== הערות שוליים ==

קטגוריה:מבנים ואתרים שתכנן תיאודור זנדל
פאסט
קטגוריה:ירושלים: מבנים שנהרסו
קטגוריה:התקופה העות'מאנית: מבנים
פאסט
קלקוט מטסקלקלה

קלקוט מטסקלקלה (אנגלית: Kalkot Mataskelekele; נולד ב-1949 באיפירה) היה נשיא ונואטו בין 2004 ל-2009.

מטסקלקלה נשלח ללימודים תיכוניים במלבורן ומאוחר יותר למד משפטים באוניברסיטה של פפואה ניו גיני. עם שובו לוונואטו, ב-1982, החל לעבוד כפרקליט במשרד התובע הכללי. ב-1987 התפטר על מנת שיוכל להיבחר לפרלמנט. בין 1991 ל-1995 שימש כסגן שר המשפטים. במקביל לכהונתו בפרלמנט, עסק בעריכת דין במשרד פרטי שפתח.

לבחירתו של מטסקלקלה ב-2004 קדמו שלושה סיבובי בחירות, שבהם מועמדי הקואליציה והאופוזיציה לא הצליחו להשיג את הרוב הדרוש לבחירתם - שני שלישים מחברי הפרלמנט. עם היבחרו, בסיבוב הרביעי, תמה תקופה של למעלה 3 חודשים בהם לא היה לוונואטו נשיא. בהיבחרו, היה לנשיא הראשון של ונואטו שהוא בעל השכלה אקדמית.

==קישורים חיצוניים==

קטגוריה:ונואטו: אישים
קטגוריה:נשיאים
קטגוריה:עורכי דין
קטגוריה:ילידי 1949
Victory Songs

Victory Songs הוא האלבום השלישי של להקת הפולק מטאל אנסיפרום.

==רשימת שירים==
<div style="direction: ltr;">
{|border=0
|-
|
# "Ad Victoriam" – 03:10
# "Blood is the Price of Glory" – 05:17
# "Deathbringer from the Sky" – 05:10
# "Ahti" – 03:55
# "One More Magic Potion" – 05:22
# "Wanderer" – 06:32
# "Raised by the Sword" – 06:10
# "The New Dawn" – 03:42
# "Victory Song" – 10:38
|}
</div>

השיר "One More Magic Potion" יצא כסינגל.

==קרדיטים==
* פטרי לינדרוס - שירה (גראולינג) וגיטרה
*מרקוס טויונן - גיטרה, שירה נקייה וקולות רקע, תיפוף
*מייו אנהו - קלידים
*סמי הינקה - גיטרה באס, שירה נקייה וקולות רקע
*יאנה פרוויאנן - תופים

==קישורים חיצוניים==

קטגוריה:אלבומי 2007
קטגוריה:אלבומים באנגלית
קטגוריה:אלבומי מטאל
קטגוריה:אלבומי פולק מטאל
שוחר

מסדר]]
שוחר [[חיל הלוגיסטיקה במסדר]]
שוחרת בכיתה י"א בתיכון של המכללה הטכנולוגית של חיל האוויר

שוֹחֵר הוא תלמיד בית ספר תיכון בעל ציביון צבאי, או נער לפני גיוס הלומד במסגרת קדם־צבאית (קד"צ) או טרום-צבאית (טר"צ). שוחרים עשויים להימצא תחת משמעת צבאית מלאה, הכוללת לבוש צבאי.

ישנם בארץ בתי ספר עם מסלול שוחרות, כמו הפנימייה הצבאית לפיקוד (ליד בית הספר הריאלי בחיפה והפנימייה הצבאית-תורנית לפיקוד "אור עציון" במרכז שפירא), המכללה הטכנולוגית של חיל האוויר (בחיפה ובבאר שבע), בית הספר הולץ, ישיבת בני עקיבא מירון, בית הספר לקציני ים עכו, אורט ימי אשדוד, בית הספר מבואות ים, מסלול שוחרות אגף התקשוב וההגנה בסב"ר ועוד. בחילות רבים בצה"ל ישנם קורסים המתקיימים במסגרת קדם־צבאית, שבמסגרתם לומדים שוחרים בוגרי תיכון המתגייסים לחיִל בתום הקורס. לדוגמה, קורס תכנות בבית הספר למקצועות המחשב, קד"ץ נהיגה ועוד.
בעבר התקיימו מסלולי שוחרות בבתי ספר: המכללה הטכנולוגית של חיל החימוש, הפנימייה הצבאית לפיקוד ליד גימנסיה הרצליה שנסגרו.

שוחרים עשויים לקבל דרגת רב"ט בסיום לימודיהם. משך השירות הנדרש משוחר לקבלת דרגת סמל קצר יותר מאשר זה של חייל רגיל. על פי רוב, שוחרים מוצבים בשירות הצבאי שלהם על פי המקצוע שרכשו במהלך לימודיהם, במסגרת הקורס הקדם־צבאי או התיכון, כגון טכנאי חשמל, מכונאות ואלקטרוניקה.

שוחר שנפגע תוך כדי ועקב שירות ונגרמה לו נכות עקב מחלה או חבלה, זכאי לתבוע את קצין התגמולים ולזכות בהכרה כנכה צה"ל.

== תגים של מסלולי שוחרות שונים ==
<gallery widths="140" heights="140" perrow="7">
קובץ:Kadatz Heil HaYam.svg|תג שוחרי קד"צ של חיל הים
קובץ:Kadatz Heil Avir.svg|שוחרי המכללה הטכנולוגית של חיל האוויר
קובץ:Kadatz Heil Logistika.svg|תג שוחרי קד"צ של חיל הלוגיסטיקה
קובץ:Kadatz Heil Himush.svg|שוחרי המכללה הטכנולוגית של חיל החימוש (סגורה)
MilitarySchool HaifaOrEzionTag.png|שוחרי הפנימייה הצבאית לפיקוד (התג הישן, לא בשימוש)
קובץ:תג החיל הכללי.gif|קישור=|תג הפנימייה הצבאית לפיקוד
קובץ:Israeli Navy Technical Military Boarding school.png|כתפות על המקטורן, של השוחר בשנה השניה בפנימיה הטכנית של חיל הים
</gallery>

==ראו גם==
* מכינה קדם-צבאית
* צוער
* קורס קדם-צבאי

==קישורים חיצוניים==

==הערות שוליים==

קטגוריה:מסלולי הכשרה בצה"ל
קטגוריה:ישראל: חינוך
מזמור י"ט של מדינת ישראל

מזמור י"ט של מדינת ישראל הוא דרשה שנשא הרב צבי יהודה הכהן קוק בליל יום העצמאות, ה' באייר תשכ"ז, כשלושה שבועות לפני פרוץ מלחמת ששת הימים. הרצי"ה עסק בהזדמנות זו ביחסו למדינת ישראל והזכיר, שלא כהרגלו, את חסרונם של חלקי ארץ ישראל שלא היו אז תחת שלטון המדינה. רבים מתלמידיו רואים בכך סוג של רוח הקודש.

בליל יום העצמאות תשכ"ז התקיימה בישיבת מרכז הרב סעודת מצווה לציון י"ט (19) שנים למדינה. בדרשתו דיבר הרצי"ה על תחושותיו בליל כ"ט בנובמבר תש"ח, כאשר התקבלה החלטת החלוקה בעצרת האומות המאוחדות. הרב תיאר רגשות מעורבים ובעיקר אכזבה גדולה מחלוקת הארץ ומקריעתם של חבלי ארץ. בדבריו ביטא את חזון ארץ ישראל השלמה באופן ברור וחוסר ההשלמה עם הקיים.

הרב אליקים לבנון צילם את הדרשה והרב אורי דסברג סיכם וערך אותה. 

==קטעים מהנאום==
בהזכירו את ליל הכ"ט בנובמבר, מתאר הרצי"ה את תחושותיו:

כאשר התייחס למדינת ישראל, דימה אותה הרצי"ה למצוות עשה ותיארה כהתגשמות חזון הנביאים:

==השפעה ופרשנות==
הנאום נחשב אחד מאבני הדרך לקראת היווצרותו של גוש אמונים, מספר שנים לאחר מכן, על ידי תלמידי הרב צבי יהודה הכהן קוק, הרבנים חנן פורת, משה לוינגר ואחרים. הרעיון שלפיו כל חלקי ארץ ישראל הם מרכיב הכרחי בחזרתה של האומה לביתה הטבעי ולמלוא חיוניותה עמד ביסוד התשתית הרעיונית של הארגון.

מאז בכל שנה הוגים תלמידיו במזמור התואם לשנת מדינת ישראל וכרבנים מלמדים אותו לציבור ביום העצמאות.

== לקריאה נוספת ==
* הרב זאב סולטנוביץ', ביאור למזמור י"ט של מדינת ישראל, מכון הר ברכה, ה'תשע"ג
* הרב דן סתר, [https://asif.co.il/wpfb-file/%D7%9E%D7%96%D7%9E%D7%95%D7%A8-%D7%99%D7%98-%D7%9C%D7%9E%D7%93%D7%99%D7%A0%D7%AA-%D7%99%D7%A9%D7%A8%D7%90%D7%9C-%D7%94%D7%9E%D7%91%D7%95%D7%90%D7%A8/ מזמור י"ט למדינת ישראל המבואר], באתר ספריית אסיף

== קישורים חיצוניים ==
* [http://www.yeshiva.org.il/midrash/shiur.asp?cat=275&id=2022&q= מזמור י"ט של מדינת ישראל], לקריאה ושמיעה, באתר ישיבה.

==הערות שוליים==

קטגוריה:ציונות דתית
מזמור י"ט למדינת ישראל
קטגוריה:1967 בישראל
קטגוריה:ישיבת מרכז הרב
פורט (תקשורת)

בתוכנה, פורט (Port) או פִּתְחָה הוא תהליך ספציפי שדרכו יכולות תוכנות להעביר נתונים באופן ישיר, במקום אמצעים אחרים כגון העברת קובצי נתונים.

השימוש הנפוץ ביותר בפורט הוא בתקשורת מחשבים במסגרת הפרוטוקולים הנפוצים בשכבת התעבורה: TCP ו-UDP. פורט מזוהה לכל כתובת או פרוטוקול מסוים על ידי מספר באורך 16 ביטים היוצר 65,536 כתובות אפשריות ל-UDP ו-65,535 כתובות אפשריות ל-TCP. כתובת זו נקראת "מספר הפורט".

==פורטים ב-TCP וב-UDP==
===רישום פורטים===
פורטים מוכרים הם פורטים המשמשים פרוטוקולים מוגדרים כסטנדרט. הצורך בפורטים מוכרים קיים כדי לקבוע סטנדרטים בהתחברות לשרתים המספקים שירותים מסוימים. לדוגמה: על מנת שהדפדפן יפנה לאתר אינטרנט ב-HTTP, הדפדפן צריך לפנות לפורט פתוח על השרת שיקבל את הפניות אליו ויטפל בהן, והפורט הזה הוא הפורט המוכר לתעבורת HTTP – פורט 80.

הארגון האחראי על תיאום ורישום הפורטים המוכרים הוא IANA (קיצור של Internet Assigned Numbers Authority) המחלק את מרחב הפורטים לשלושה:
* 0–1023 – פורטים מוכרים, Well Known Ports
* 1024–49151 – פורטים רשומים, Registered Ports
* 49152–65535 – פורטים פרטיים או דינמיים, Dynamic or Private Ports

====דוגמאות לפורטים מוכרים====
*21 ,20 – פרוטוקול העברת קבצים (FTP)
*22 – פרוטוקול SSH
*23 – פרוטוקול Telnet
*25 – דואר יוצא (SMTP)
*53 – פרוטוקול DNS
*68 ,67 – פרוטוקול הקצאת כתובות דינמית (DHCP)
*80 – פרוטוקול העברת דפי אינטרנט HTTP
*110 – דואר נכנס (POP3)
*162 ,161 – פרוטוקול SNMP
*443 – פרוטוקול HTTPS להעברת דפי אינטרנט מאובטחים
*1433 – פרוטוקול גישה לשרתי SQL
*3389 – חיבור לשולחן עבודה מרוחק

===שימוש ב-URL===
כתובות URL מתאימות כברירת המחדל את מספר הפורט בתחילית לפי רשימת הפורטים המוכרים. http מפנה לפורט 80, https לפורט 443 וכן הלאה. כדי להגדיר פורט השונה מברירת המחדל, יש לציין אותו עם נקודתיים לאחר שם התחום. למשל: מפנה לשרת HTTP בפורט 8000 בכתובת www.example.com, לעמוד blah. בצורה זו הדפדפן לא יפנה לפורט ברירת המחדל אלא לפורט שהתאמנו אישית.

==קישורים חיצוניים==

* [http://www.iana.org/assignments/port-numbers רשימת הפורטים הרשומים המלאה] באתר של IANA

==הערות שוליים==

קטגוריה:תקשורת מחשבים
קטגוריה:תכנות
סקונס

מגוון סוגי סקונס, מלמטה ב[[כיוון השעון: סקונס "טאטי" נמרחים בחמאה (המשולשים), סקון גבינה, סקונס "טריאקל" - מבריק ושטוח, סקון חלב מעל סקון פירות.]]
צורת הגשה מסורתית של סקונס: חצויים, עם [[ריבה ושמנת עשירה]]
סקונס (אנגלית: Scone; בעברית, לחמנית מתוקה בלשון יחיד) הן לחמניות מלוחות או מתוקות מהמטבח האנגלי והסקוטי. הן נאפות מחיטה, שעורה או שיבולת-שועל, בדרך כלל עם אבקת אפייה או מתפיח אחר.

== אטימולוגיה ==
על פי מילון מרים ובסטר, ייתכן שמקור השם scone במילה ההולנדית "schoonbrood" (לחם לבן), המורכבת מ-schoon (טהור, נקי) ומ-brood (לחם). בארצות הברית השם "סקונס" מתייחס לגרסאות המתוקות של המאפה, בעוד הגרסאות המלוחות מכונות "ביסקט". בקנדה מכנים את כל הסוגים "ביסקט".

== סוגים ==
בבריטניה הם עיגולים או משולשים (שנחתכו מעיגול גדול), בארצות הברית הם לעיתים גדולים יותר ומלבניים, ונאפים יבשים יותר ואף פירוריים. סקונס תעשייתיים הם בדרך כלל בצקיים יותר מאלו הביתיים.

סקונס אנגלים מכילים לרוב צימוקים, דומדמניות, גבינה או תמרים. בארצות הברית, סקונס הנמכרים בבתי קפה ממולאים לרוב באוכמניות, חמוציות, אגוזים ואפילו פתיתי שוקולד, ומקורי עוד יותר - ממתק "עדשים" משוקולד. מילויים מסורתיים יותר, הן בבריטניה והן בארצות הברית, הם תבלינים כמו פרג וקינמון.

בסקוטלנד ואלסטר הגרסאות המלוחות כוללות סקונס סודה לשתייה, הידועים גם כ"פארל" (לחם שטוח משולש, הנוצר כתוצאה מחיתוך של עיגול לארבעה) וסקונס תפוחי אדמה המכונים "טאטי", הדומים לפנקייק קטנים, דקים ומלוחים, עשויים מקמח תפוחי אדמה ומזכירים את ה"לאטקעס" - לביבות תפוחי אדמה יהודיות. סקונס תפוחי אדמה מוגשים לרוב מטוגנים כחלק מארוחת בוקר סקוטית.

סקונס הם מרכיב בסיסי בשעת התה בסגנון דבונשייר, מכונים גם "סקונס של תה" ו"סקונס שמנת".

סקונס צלויים הם סקונס המטוגנים ולא נאפים. ישנן גרסאות המכילות או מצופות גבינה, בצל, בייקון ועוד. בשפה הסקוטית סקונס כאלו מכונים "גרידל". בניו זילנד שם זה משמש לתיאור כל גרסאות הסקונס, המהווים חלק חשוב בארוחות מסורתיות.

==קישורים חיצוניים==

* [https://web.archive.org/web/20070516125152/http://www.hashulchan.co.il/_Recipes/Recipe.asp?CategoryID=107&ArticleID=6966&RecipesCategoryID=321 סקונס של תה], מאתר "על השולחן"
* קרין גורן, [https://web.archive.org/web/20070518180954/http://www.hashulchan.co.il/_Recipes/Recipe.asp?CategoryID=107&ArticleID=7644&RecipesCategoryID=321 סקונס חמוציות], מאתר "על השולחן"
*
* [https://web.archive.org/web/20070430170329/http://www.ha-lool.co.il/magazine/Rcp.asp?id=587 סקונס דרום-אפריקאים], מאתר "הלול"
* 
== הערות שוליים ==

קטגוריה:סוגי לחם
קטגוריה:המטבח הבריטי
עבדו דיוף

עבדו דיוף (בצרפתית: Abdou Diouf; נולד ב־7 בספטמבר 1935) היה נשיא סנגל השני, בין השנים 1981–2000, מטעם המפלגה הסוציאליסטית של סנגל.

== חייו ==
דיוף התחנך בעיר סן-לואי שבסנגל, ולאחר מכן למד משפטים באוניברסיטת דקר, כמו גם בסורבון שבפריז, שם סיים את לימודיו ב־1959.

במהלך שנות השישים צבר דיוף כוח פוליטי, כשכיהן במספר עמדות כוח בממשלתו של לאופולד סנגור. בשנת 1970 מינה סנגור את דיוף להיות ראש הממשלה. ב־1 בינואר 1981, התמנה דיוף להיות נשיא סנגל, לאחר פרישתו של סנגור, שכמו קודמו, כיהן כנשיא למשך שני עשורים. דיוף ניצח בבחירות של 1983 ברוב של 83.5%. בבחירות הללו הרשה דיוף ל-14 מפלגות להתמודד, במקום ארבע בלבד שהרשה קודמו בתפקיד.

בין 1982 ל-1989 קיימה סנגל איחוד רופף עם שכנתה גמביה, שנקרא סנגמביה.

ב-1986 החל דיוף לקדם את תוכניתו למלחמה בנגיף האיידס. הוא השתמש בתקשורת ובבתי הספר, כמו גם בארגונים אזרחיים ובמנהיגים הדתיים המוסלמים והנוצרים כדי להביא למודעות למחלה ולקדם מסרים של סקס בטוח. כמו כן, דרש למסד את הזנות במדינה. התוצאה של כך הייתה שבזמן שהנגיף התפשט ברחבי אפריקה, אחוז חולי האיידס בסנגל עמד על פחות מ-2% מכלל האוכלוסייה במדינה.

בבחירות של 1988 ניצח דיוף ברוב של 72.3% וב־1993 ברוב של 58%. בבחירות של שנת 2000 אומנם השיג יותר קולות מיריבו הוותיק עבדוליי ואד (41.3% מול 30.1%), אך לא קיבל די קולות כדי להיבחר בסיבוב יחיד, ובסיבוב השני, שהתקיים ב־19 במרץ 2000, ניצח ואד עם 58.5% מהקולות מול 41.5% לדיוף.

ההפסד של דיוף, לאחר 19 שנות כהונה ולאחר שמפלגתו שלטה בסנגל בכל 40 שנות קיומה עד אז, לא גרם לזעזוע שלטוני ודיוף קיבל את תוצאות הבחירות ללא כל התנגדות. ואד אף אמר, בעת כניסתו לתפקיד, כי מגיע לדיוף פרס נובל על כך שהצליח להעביר שלוש מערכות בחירות במדינה ללא אלימות.

לאחר הנשיאות, דיוף המשיך להיות פעיל בארגונים בינלאומיים. בשנים 2003–2014 שימש דיוף כמזכיר הכללי של הארגון הבינלאומי לפרנקופוניה, ארגון בינלאומי של מדינות דוברות צרפתית.

==קישורים חיצוניים==

* 

קטגוריה:נשיאי סנגל
קטגוריה:ראשי ממשלת סנגל
קטגוריה:הארגון הבין-לאומי לפרנקופוניה
קטגוריה:ילידי 1935
רוברט קרהרט מרטון

רוברט קרהרט מרטון (באנגלית: Robert Carhart Merton; נולד ב-31 ביולי 1944) הוא כלכלן אמריקאי ממוצא יהודי (מצד אביו), חתן פרס נובל לכלכלה. פרופסור בבית הספר לעסקים באוניברסיטת הרווארד.

==קורות חיים==
מרטון, יליד ניו יורק, הוא בוגר תואר ראשון באוניברסיטת קולומביה, מוסמך במכון הטכנולוגי של קליפורניה וב-1970 קיבל תואר דוקטור מ-MIT.

בשנות ה-70 המוקדמות עסק מרטון בפיתוח נוסחאות מתמטיות בתחום המימון הנוגעות להערכת אופציות. בעקבות עבודתם של המתמטיקאי פישר בלק והכלכלן מיירון שולס, כתב מרטון ב-1973 את המאמר "התאוריה של תמחור רציונלי של אופציות", והסב את המודל לנוסחה שהפכה לאחד הכלים המעשיים והפופולריים להערכת אופציות ונגזרים. העובדה ששמו של מרטון אינו מופיע בשם המודל אינה מפחיתה מערכה של תרומתו, ויש המכנים את המודל בשם "נוסחת בלק-שולס-מרטון". למעשה, מרטון עצמו הוא שטבע את המונח "נוסחת בלק ושולס".

מרטון הוא בנו של הסוציולוג רוברט קינג מרטון.

== מודל בלק ושולס==

המודל של בלק ושולס הוא מודל מתמטי יישומי במלוא מובן המילה. הוא אומד את ערכה של אופציה מסוג קול (Call) או פוט (Put) בהינתן פרמטרים הנוגעים לשערי מניות וסחורות, התנהגות מחיריהן לאורך זמן, שער הריבית במשק ועוד. המודל נעשה דה פקטו לתקן בין-לאומי בשווקים הפיננסיים, בהם נסחרות אופציות על מגוון מניות, סחורות ונכסים פיננסיים אחרים בסכומים של טריליוני דולרים מדי שנה.

מרטון היה תלמידו של חתן פרס נובל לכלכלה פול סמואלסון, ואף זכה בעצמו בפרס בשנת 1997 יחד עם מיירון שולס על תרומתם בנושא האופציות (הכלכלן השלישי שתרם לנושא זה, פישר בלק, לא היה בחיים בעת קבלת הפרס).

== פרשת LTCM == 

בשנת 1994 הקימו שולס, מרטון ואחרים את קרן הגידור "Long-Term Capital Management" הידועה יותר בראשי התיבות 
LTCM. מנהל הקרן היה ג'ון מריווט'ר (John Meriwether), שולס ומרטון שימשו כדירקטורים. בשנים הראשונות הפליאה הקרן לעשות וצברה תשואות שנתיות מדהימות בשיעור של כ-40% . השניים, שהיו ממילא מוערכים בקהיליה הפיננסית והאקדמית, נתפסו לא רק כתאורטיקנים אלא גם כמי שיודעים לנהל כספים.

ב-1998 הגיעה עת משבר בשווקים הבין-לאומיים, שהגיע לשיאו באוגוסט-ספטמבר. הקרן הפסידה 4.6 מיליארד דולר אמריקאי תוך חודשים ספורים, וקריסתה איימה על יציבות השווקים הפיננסיים. הפרשה הסתיימה בהתערבות הבנק הפדרלי של ניו יורק והקרן נסגרה בשנת 2000.

==קישורים חיצוניים==

* 

קטגוריה:זוכי פרס נובל לכלכלה
קטגוריה:זוכי פרס נובל יהודים אמריקאים
קטגוריה:כלכלנים יהודים אמריקאים
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:סגל המכון הטכנולוגי של מסצ'וסטס
קטגוריה:סגל אוניברסיטת הרווארד
קטגוריה:יהודים חברי האקדמיה הלאומית למדעים של ארצות הברית
קטגוריה:אמריקאים שנולדו ב-1944
קטגוריה:סגל בית הספר לעסקים של הרווארד
כרונולוגיה

כרונולוגיה (מלטינית chronologia, מיוונית: χρόνος, כרונוס, זמן בתוספת λογία, לוגיה, דיבור או לימוד) היא רשימה או מחקר המתאר רצף של אירועים על פי סדר התרחשותם. במובן הכללי כרונולוגיה היא גם המדע העוסק בסדר הדורות המאורעות והשיטות לחלוקת הזמן או אזכור ורישום של אישים, שליטים ושושלות במערכות ספירה שונות.

כרונולוגיה עוסקת בתולדות נושא או אזור גאוגרפי, באירועים כלליים או באירועים פוליטיים כלליים, בחיי אדם אחד או קבוצה, המוגשים כעובדות רקע לשם הבנת הרקע ההיסטורי, ברירת העובדות בכרונולוגיה עשויה להיות שנויה במחלוקת, ברשימה כזו מובלטים בדרך כלל האירועים ומובלטים פחות התהליכים החברתיים והרעיוניים. כרונולוגיה אינה היסטוריוגרפיה, אלא כלי המשמש היסטוריונים וארכאולוגים להבנה של התרחשויות היסטוריות והגורמים המובילים להן.

==סוגי כרונולוגיה==
* כרונולוגיה צפה – כאשר ידוע סדר התרחשותם של אירועים ביחס אחד לשני, אך לא משך כל אירוע או תאריכו. כרונולוגיה מתוארת בעזרת ממצאים שמאפשרים תמונה כללית; כגון רשימה של שושלות, מלכים, תצפיות ותאורי טבע וכדומה, או כאשר ישנו אתר ארכאולוגי עם מספר שכבות ישוב.
*כרונולוגיה מוחלטת – כאשר עומדים לרשות החוקרים ממצאים רבים ומלאים על אירועים; כגון תאריכים כתובים בתעודות, מטבעות, רישומי תצפיות אסטרונומים, וכן לפי שיטות תארוך רדיומטריות, כגון תיארוך פחמן-14.

==ראו גם==

*אלמנך
*סדר הדורות
*כרונולוגיה של אזור ארץ ישראל
*כרונולוגיה של המזרח הקרוב העתיק
*הכרונולוגיה המקראית והמסורתית
*כרונולוגיה של יוון העתיקה
*כרונולוגיה של המלחמה הקרואטית-בוסנית
*כרונולוגיה של אירועי אוקטובר 2000
*כרונולוגיה לתולדות היישוב היהודי בארץ-ישראל
*כרונולוגיית ההתיישבות היהודית בארץ ישראל בעת החדשה
* כרוניקה

==קישורים חיצוניים==

* 
* 

== הערות שוליים ==

*
קטגוריה:היסטוריוגרפיה
קטגוריה:זמן
ידעיה הפניני

רבי יְדַעְיָה בן אברהם הפניני הבֶּדֶרְשִׂי, ובשמו המקורי בשפה האוקסיטנית En Bonet אֶן בּוֹנֵט (בערך 1270 ה'ל' – בערך 1340 ה'ק'), היה רופא, משורר ופילוסוף יהודי. נולד בבזייה בפרובאנס, ובצעירותו עבר להתגורר בברצלונה שבספרד. אביו היה רבי אברהם בן יצחק בֶּדֶרְשִׂי. כונה "הפניני" על שם שיריו השקולים כפנינים.

נודע בעבור ספרו "בחינת עולם", ספר מוסר מצומצם בן שלושים ושבעה פרקים הכתוב בלשון מליצית, שהיה פופולרי במהלך הדורות, ואף חוברו עליו פירושים, ביניהם פירוש מאת הרב יום-טוב ליפמן הלר.

רבי ידעיה הפניני העריץ את הרמב"ם וגישתו הפילוסופית גם בתקופה שבה היו עדיין שנויים במחלוקת קשה. בעקבות חרם הרשב"א על לימוד פילוסופיה מתחת לגיל 25 חיבר את "כתב התנצלות" שלו, המלמד זכות על העיסוק בפילוסופיה.

== ספריו ==
* בחינת עולם - מוסר השכל על העולם הזה, והדרכים המובילות לחיי העולם הבא, כולל 37 פרקים קצרים
* בקשת הממין - חיבורו הראשון, מליצה שכל מילותיה מתחילות באות מ', נדפסה בסוף ספרו בחינת עולם
* הפרדס - משלי מוסר, קושטא רע"ו
* חובב נשים (צלצל כנפים) - נגד הספר "מנחת יהודה שונא הנשים" של יהודה אבן שבתאי
* לשון זהב - ביאור מאמרי חז"ל ממדרש תהילים
* כתב התנצלות
* אגרות התשובה - 39 תשובות לשאלות פילוסופיות

חיבורים נוספים שלו כוללים ביאור מחקרי על הסיפורים במדרש תנחומא, פרקי דרבי אליעזר ומדרש תהילים, פירוש על פרקי אבות ואגדות התלמוד בסדר נזיקין. שד"ל מייחס לו גם את החיבור "אות נפש" הכולל ביאור רחב על פירוש האבן עזרא על התורה", אך אחרים מייחסים פירוש זה לרבי אשר קרשקש.

הספר מבחר הפנינים יוחס לו בטעות, אך למעשה הספר נכתב על ידי שלמה אבן גבירול ולא על ידי ידעיה הבדרשי, הואיל והוא מוזכר בפירושו של שלמה פרחון שהיה פרשן במאה ה-12, כספר חכמות של אבן גבירול, ור' ידעיה חי רק במאה ה-13.

== לקריאה נוספת ==
* יצחק טברסקי, כרמי הורוביץ (ע), כמעיין המתגבר: הלכה ורוח ביצירת חכמי ימי הביניים, ירושלים: מרכז זלמן שזר, 2000, פרק 26, ר' ידעיה הפניני ופירושו לאגדה, עמ' 592-617.
* משה דוד גאון, יהודי המזרח בארץ ישראל, חלק ב' (עמ' 131)
* הרב משה טולידאנו, פירושים פילוסופיים של רבי ידעיה הפניני, בהוצאת 'אוצרות המגרב', ה'תשע"ג.
* הרב יוסף ווייסע, תולדות המחבר, בתוך . (נדפס לראשונה בכוכבי יצחק ה)
* 

== קישורים חיצוניים ==
* 
* 

=== מחיבוריו ===
* 
* 
* 
* [http://www.daat.ac.il/daat/mahshevt/pilosof/hakdama-2.htm כתב התנצלות] באתר דעת
* [http://www.daat.ac.il/daat/vl/tohen.asp?id=72 ספר בחינת עולם] באתר דעת
* [http://www.hebrewbooks.org/44873 לשון זהב]
* 
* [https://hebrewbooks.org/pdfpager.aspx?req=9469&st=&pgnum=28 פירוש האגדות למסכת הוריות] נדפס בתוך אוצר הפירושים על מסכת הוריות, תל אביב 1933.

=== אודותיו ===
* 
* 
* אברהם מאיר הברמן (מחבר הערך), 

== הערות שוליים ==

קטגוריה:פילוסופים יהודים
קטגוריה:משוררים יהודים בימי הביניים
קטגוריה:יהודים ויהדות בימי הביניים
קטגוריה:יהדות פרובנס
קטגוריה:מגורשי צרפת
קטגוריה:פולמוס לימוד הפילוסופיה
קטגוריה:יהודים ספרדים
קטגוריה:מפרשי פרקי דרבי אליעזר
תנועה מגונה (סרט)

תנועה מגונה הוא סרט קולנוע ישראלי משנת 2006 בבימויו של צחי גראד. הסרט מבוסס על הנובלה בת המאה ה-19 "מיכאל קולהאס" מאת היינריך פון קלייסט. הסרט זכה בפרס הסרט העלילתי הטוב ביותר בפסטיבל הסרטים הבינלאומי חיפה לשנת 2006 ויצא לאקרנים במאי 2007.

==עלילה==
הסרט עוקב אחר שבוע בחייו של מיכאל קליינהאוס, המגולם על ידי גל זייד. מכוניתו של מיכאל נפגעת בתקרית בכביש, מעט לפני צפירת יום השואה, על ידי בכיר לשעבר בשב"כ, בעל קשרים במשטרה. ניסיונו של מיכאל למצות את הדין עם העבריין, נתקל בסירוב והוא יוצא למסע להשבת הצדק והחוק.

==שחקנים==
קרן מור בתפקיד תמר
{| class="wikitable"
|-
! שחקנ/ית !! דמות
|-
| גל זייד || מיכאל קליינאוס
|-
| קרן מור || תמר קליינאוס
|-
| אשר צרפתי || דרייפוס
|-
| יעקב איילי || חשמונאי
|-
| רבקה מיכאלי || האם, מינה קליינהאוס
|-
| אניה בוקשטיין || ארקדיה
|-
| טל גרושקה|| דויד קליינהאוס
|-
| מנשה נוי || 
|-
| ולדימיר פרידמן ||
|}

==קישורים חיצוניים==

* [http://www.foulgesture.com/ "תנועה מגונה"], האתר הרשמי של הסרט
* 

קטגוריה:סרטי 2007
קטגוריה:סרטים ישראליים משנת 2007
ארט דיירקטור

ארט דיירקטור או רעיונאי חזותי (במשרד פרסום) הוא תפקיד שהנושא בו, יוצר, ביחד עם הקופירייטר, את התשתית הרעיונית לחומר הפרסומי ואחראי על העיצוב הגרפי<ref></ref>. התוצרים של עבודתו הם: מודעות בעיתונות, שילוט חוצות, מדיה דיגיטלית ועוד, ואופי העבודה יכול לנוע בין יצירת שפה עיצובית חדשנית לבין הגדלת הלוגו של הלקוח והזזתו ימינה ושמאלה<ref></ref>. ההכשרה לתפקיד היא בדרך כלל לימודי עיצוב גרפי במכללה גבוהה לעיצוב (כגון בצלאל, תילתן, מנשר האקדמיה לעיצוב ולחינוך ויצו חיפה , שנקר והמכון הטכנולוגי חולון) לתקופה של ארבע שנים.

תפקיד שונה במהותו ממלא ארט דיירקטור בתחום הקולנוע, הצילום והטלוויזיה, שם הוא אחראי על בחירה וסידור האביזרים והאלמנטים המצולמים<ref></ref>.

==ראו גם ==
*מעצב גרפי
*רעיונאי

==קישורים חיצוניים==

==הערות שוליים==

קטגוריה:מקצועות הפרסום
רדיקל

רדיקל (radical) הוא מונח המתייחס לשורש, radix בלטינית: במתמטיקה מדובר בשורש של מספר, בכימיה - באטומים או מולקולות שנתפשו כיסודיות או שורשיות (מכאן - אטום או מולקולה "רדיקליים" בתוך מולקולה גדולה יותר, ואם אינם חלק ממולקולה כזאת, הם "רדיקלים חופשיים"), ובהשאלה לתחום הפוליטי - "רדיקל" הוא מי שמנסה לחולל שינוי בחברה "מן השורש", או שדוגל בחזרה ל"שורשי" אידאולוגיה פוליטית כלשהי.

==הערות שוליים==
1392

== אירועים ==

* 5 באוגוסט – שארל השישי מלך צרפת לוקה בפסיכוזה ממנה הוא סובל עד סוף ימיו
* מערב טורקיה נכבשת על ידי הסולטאן באיזיד הראשון מהאימפריה העות'מאנית

== נולדו ==

== נפטרו ==

== לוח שנה ==









==קישורים חיצוניים==
נמר צפון-סין

נמר צפון-סין (שם מדעי: Panthera pardus japonensis) הוא תת-מין של הנמר השוכן בחלקה הצפוני של סין ואולי גם בקוריאה. תפוצתו בעבר גבלה בתפוצתו של נמר אמור בצפון, ובדרום היא גובלת עם תפוצת נמר הודו-סין. נמר צפון-סין הוא נדיר ביותר בטבע וקשה מאוד לראותו. הוא ניזון מאיילים, חזירי בר, כבשים וכדומה.

כמו כל הנמרים החיים באקלים קר (נמר אמור ונמר ברבארי), נמר צפון-סין גדול יחסית ליתר תת-המינים של הנמר. פרוותו של תת-מין זה שונה מפרוותיהם של תת-מינים אחרים של הנמר: היא כתומה וכהה יותר, הטבעות דמויות השושנה הן גדולות וכהות. צבע הפרווה המוקפת בטבעות כהה יותר מהפרווה מחוץ לטבעות ואף לפעמים בתוף הטבעות, ישנן נקודות שחורות.

משקלם של הזכרים נע בין 36 עד 89 ק"ג. משקלן של הנקבות נמוך בצורה ניכרת מזה של הזכרים: הוא נע בין 27 עד 59 ק"ג. גובה הנמרים הוא בין 120 ל-176 ס"מ. תוחלת חייו של נמר צפון-סין בטבע היא כ-12 שנים, ואילו בשבייה נמר זה יכול לחיות מעל 20 שנים.

כאמור, נמר צפון-סין חי בסין מאזור סיצ'ואן עד לדרום סין וצפון בייג'ינג. בנוסף לאזור מחייתו בסין, נמר צפון-סין חי גם בקוריאה. על אף גודלו של אזור מחייתו, נמר צפון-סין שרוי בסכנת הכחדה גם בשל פרוותו. גודל האוכלוסייה מונה פחות מ-2,500 פרטים בטבע ועוד כ-100 פרטים החיים בשבייה. נעשים ניסיונות לשמרו בגני חיות אך לשם כך יש להחדיר עוד פרטים מהטבע לאוכלוסייה בשבי כדי להגדיל את השונות הגנטית הנמוכה הקיימת בשבי. לצורך כך, נהוג לקחת את הנמרים ה"בעיתיים" אשר חדרו ליישובי אדם ופגעו בבעלי החיים בכפרים.

== קישורים חיצוניים ==

קטגוריה:בעלי חיים שתוארו ב-1862
קטגוריה:טקסונים שתוארו בידי ג'ון אדוארד גריי
קטגוריה:נמר
קטגוריה:סין: יונקים
קטגוריה:סין: מינים אנדמיים
שואוטיים

שואוטיים (באנגלית: Showtime – "ההצגה מתחילה" בתרגום לעברית) היא חבילת ערוצי טלוויזיה אמריקאית. שואוטיים עלתה במקור כערוץ בודד בחבילת התוכן שסיפקה חברת ויאקום ב-1 ביולי 1976, כמעין ערוץ מקומי קליפורני שהתמקד בתוכן מקורי ובאירועי איגרוף. שנתיים לאחר מכן הורחבה תפוצת הערוץ ושידוריו נקלטו בכל ארצות הברית ואחר-כך התמזג עם ערוצים אחרים ל"חבילת צפייה" הנושאת את אותו השם. כיום רוב תוכני החבילה דומים לתוכניות של רשתות הכבלים HBO ו-FX. כל תוכני החברה זמינים לצפייה בישראל ב-VOD של yes.

==התפתחות מערוץ לחבילת תוכן==
ב-1982 הערוץ אוחד יחד עם ערוץ הסרטים האמריקאי המצליח TMC (The Movie Channel), אשר היה בבעלות שותפות האחים וורנר ואמריקן אקספרס. שני הערוצים נהפכו לחטיבת תקשורת אחת בשם "רשת שואוטיים". ב-1985 הפכה ויאקום לבעלים הבלעדים של החטיבה.

בתחילת דרכו התמקד הערוץ בסרטי קולנוע וטלוויזיה וכן במספר הפקות מקור, לצד אירועי אגרוף יוקרתיים. עליית קרנו בשנות ה-90 הובילה בשנת 2000 להרחבתו ופיצולו למספר ערוצים. הערוץ הראשי נותר זה ששמו "שואוטיים", אשר הקרין הקרנות בכורה לסרטי קולנוע, סדרות מקור ומשדרי אגרוף. הערוצים הראשונים שנפתחו היו "Showtime 2", שלאחר מכן שינה שמו ל-"Showtime too" ("גם שואוטיים" – שם הנשמע זהה לשם הקודם), ו-"Showtime 3", אשר מאוחר יותר שינה שמו ל-"Showtime Showcase". שני ערוצים נוספים אלו שידרו במתכונת זהה לזה הראשי.

ערוצים נוספים שנפתחו עם הזמן עסקו בשידורי סוגה מסוימת או עבור קהל יעד מסוים: "Showtime Beyond" התמקד בתכני מדע בדיוני ופנטזיה, "Showtime Extreme" בסרטי פעולה, "Showtime Family Zone" משדר תכנים המתאימים לכל המשפחה, "Showtime Next" פונה לקהל יעד בגילאי 18–24 ותכניו של "Showtime Women" פונים לנשים.

== סדרות מקוריות בהפקת שואוטיים ==
=== סדרות ששודרו בעבר ===
*זה המופע של גרי שאנדלינג (It's Garry Shandling's Show; 1986–1990)
*בגבולות המסתורין (The Outer Limits; 1995–1999, גרסה מחודשת) – המשיכה את שידוריה ב-Sci-Fi Channel בשנים 1999–2002.
*פולטרגייסט: המורשת (Poltergeist: The Legacy; 1996–1999)
*סטארגייט ס"ג-1 (Stargate SG-1; 1997–2001) – המשיכה את שידוריה ב-Sci-Fi Channel בשנים 2001–2007.
*הכי גאים שיש (Queer as Folk; 2000–2005)
*ג'רמיאה (Jeremiah; 2002–2004)
*עסק משפחתי (2003)
*פן וטאלר: בולשיט! (!Penn & Teller: Bullshit; 2003–2010)
*הף (Huff; 2004–2006)
*ישנן בנות (The L Word; 2004–2009)
* העשב של השכן (Weeds; (2005–2012)
*אשפי האימה (Masters of Horror; 2005–2007)
*אחים בדם (Brotherhood; 2006–2009)
* דקסטר (Dexter; 2006–2013; 2021)
*שושלת טיודור (The Tudors; 2007–2010)
*קליפורניקיישן (Californication; 2007–2014)
*טרייסי אולמן: מצב האומה (Tracey Ullman's State of the Union; 2008–2010)
*האחות ג'קי (Nurse Jackie; 2009–2015)
* מזל סרטן (The Big C; 2010–2013)
*אפיזודס (Episodes; 2010–2017)
*הבורג'ס (The Borgias; 2011–2013)
*הומלנד (הגרסה האמריקאית ל"חטופים") (2011–2020)
*חסרי בושה (Shameless; 2011–2021)
*הסקס של מאסטרס (Masters of Sex; 2013–2016)
* ריי דונובן (Ray Donovan; 2013–2019)
*הרומן (The Affair; 2014–2019)
* מיליארדים (Billions ; 2016–2023)
*מי זו אמריקה (Who is America; 2018)

==קישורים חיצוניים==

* 

*
קטגוריה:ערכים שבהם תבנית בריטניקה אינה מתאימה
קטגוריה:ערוצי טלוויזיה אמריקאיים
ארטיק (חברה)

מקפיא שלגונים מודרני של חבר גלידות קולורדו הנמכרות בשם המותג|טקסט=]]
ארטיק לוקס
ארטיק היה השם הרווח של חברה ישראלית לייצור שלגונים שהוקמה על ידי יהודים בלגים בשנת 1951. בשנת 1971 הגיעה החברה לפשיטת רגל. כיום נמכרים שלגונים וגלידות תחת שם החברה.
== היסטוריה ==
המפעל הראשון של ארטיק הוקם על שטח של ארבעה דונם באזור התעשייה של בת ים. אבן פינה למפעל הונחה על ידי שר הפנים בנובמבר 1951 והוא החל לפעול באמצע שנת 1952. המפעל קיבל זכות לייבא מוצרי גלם במשך שנתיים ללא מכס, דבר שאפשר לו לחדור במהירות לשוק בישראל ולערער את מצבם של שאר יצרני הגלידה בישראל. במהרה היה המושג "ארטיק" לשם דבר בישראל ושם נרדף לשלגון חלבי.

יצרני גלידה האחרים בישראל התאחדו להקמת מפעל מתחרה בשם "קרטיב" או "מתוקר" בפתח תקווה. בעקבות זאת נוצרה מלחמת מחירים וארטיק יצא במבצע הגרלות גדול. בספטמבר 1953 החרימה המשטרה מספר רב של מקלות ארטיק במפעל עליהם הוטבעו אותיות לצורך הגרלה בין הקונים, בטענה שמדובר בהגרלה בלתי חוקית. הנהלת ארטיק העלתה את ההשערה שהפשיטה נעשתה בלחץ חברת קרטיב. החברה נכנסה לקשיים ועובדיה פוטרו, אולם לקראת האביב המפעל נפתח מחדש. באמצע 1954 בחרו היריבים להתאחד ולהעלות מחירים, דבר שנתקל בהתנגדות משרד המסחר והתעשייה שהביא לביטול עליית המחירים.

בשנת 1955 החברה הפיצה מיץ תפוזים קפוא של יפאורה, באמצעות המקררים שלה ברחבי ישראל. בשנת 1956 פרשו מחובר ושור מהקרטל והודיעו שיקימו מפעל משלהם בתל אביב. באותה שנה קיבלה החברה רישיונות יבוא ממשרד המסחר והתעשייה בתנאי שלא תארגן שוב קרטל. בסוף שנות ה-50 החזיקה החברה ב-80%–90% משוק השלגונים בישראל.

המפעל העסיק בעונות האביב והקיץ של 1962 כ-600 פועלים. בעונות החורף פוטרו רבים מהפועלים ובשנת 1956 החלה החברה לחפש מוצרים חלופיים לייצור בחורף. החל משנת 1962 ייצר המפעל בחורף קרמבו.

בתחילת 1963 הורשעו מנהלי המפעל בהעלמת המס הגדולה ביותר שנתגלתה עד אז בישראל, וראשיה נידונו למאסר. בעקבות ההרשעה נקבע לחברה חוב של כ-3 מיליון לירות למס הכנסה והמפעל נסגר עד מציאת משקיע. משרד האוצר דרש שהמשקיע ישלם את חובות מס הכנסה תוך שנה, דבר שעיכב את מכירת החברה. משא ומתן עם אברהם יוסף שפירא להשקעה במפעל, שנמשך מספר חודשים כשל, מונה מפרק לחברה ובינואר 1965 הוא נרכש על ידי משפחת הלר מאנגליה.

בשנת 1966 הקימה חברת ארטיק את חברת רינדה בשותפות עם מושבי הדרום שרכשה את חברת "אדניר" מידי מושבי הדרום. בעקבות זאת הוכרזה ארטיק כמונופול בתחום השלגונים.

בתחילת 1971 ביקש בנק ברקליס למנות לחברה כונס נכסים לאחר שצברה חובות כבדים למספר בנקים ובתחילת מרץ מונה כונס נכסים לחברה. החובות של החברה לבנק אגודת ישראל היו בין הגורמים לקריסת הבנק. בשנת 1972 נמכרה החברה.

בשנת 1979 ארעה דליקה גדולה במפעל בנס ציונה.

כיום חברת "גלידות קולורדו בע"מ" משווקת שלגונים וגלידות תחת המותג ארטיק ותחת שמות הגלידות שהמפעל ייצר בעבר – לוקס, סנקור, ועוד.

==קישורים חיצוניים==

* 
* דורון פישלר, [https://www.ranlevi.com/2020/06/08/hatshova-ep43/ ארטיק קרטיב], בפודקאסט "התשובה", 8 ביוני 2020
* 
* 
* 

==הערות שוליים==

קטגוריה:תעשיית גלידות בישראל
קטגוריה:בת ים: חברות
קטגוריה:מונופולים בישראל
עצב

עָצָב (TA: Nervus; בריבוי: עֲצַבִּים) הוא אגודה אחת או יותר של סיבי עצב, עטופים ברקמת חיבור צפופה, המחברים בין מערכת העצבים המרכזית לאתרים ברחבי גוף האדם. עצבים מרכיבים את מערכת העצבים ההיקפית.

מבנה העצב מגן על סיבי עצב ותומך בפעולתם. עצב מוביל סיבי עצב של מערכות העצבים הסומטית והאוטונומית, המוליכות דחפים עצביים ממערכת העצבים המרכזית לגוף, דרך סיבי עצב מוציאים (Neurofibrae efferentes), וכן דחפים עצביים מהגוף למערכת העצבים המרכזית, דרך סיבי עצב מביאים (Neurofibrae afferentes).

== אנטומיה ==
מבנה העצב
עצבים עטופים בשכבה חיצונית של רקמת חיבור צפופה בשם עילית העצב (Epineurium) עשויה קולגן המכילה כלי דם המזינים את סיבי העצב ורקמת שומן המגינה על סיבי העצב מלחצים מכנים.

עילית העצב עוטפת שכבה עמוקה יותר, עשויה מספר שכבות של אפיתל המכונה מֵסַב העצב (Perineurium). כל אלומת סיבי עצב עטופה בשכבת מסב עצב. אגודות סיבי העצב המרכיבות את האלומה עטופות ברקמת פנים העצב (Endoneurium), המכילה נימי דם. רקמת פנים העצב עוטפת גם כל סיב עצבי בנפרד.

שכבות רקמת החיבור של העצב מתפקדות יחדיו בהגנה על סיבי העצב מגורמים העשויים לפגוע בהם ובתמיכה בפעולתם.

בתוך עצב בגודל בינוני עוברים אלפי סיבים עצביים. חלקם של סיבי העצב עטופים במיאלין ותאי שוואן וחלקם אינם עטופים במיאלין ותאים תומכים. הסיבים עוברים בתוך אגודות העצב בערבוביה, ללא הפרדה בין סיבים של המערכת האוטונומית לסיבים של המערכת הסומטית וללא הפרדה בין סיבים מוציאים לסיבים מביאים, עד הגעתם ליעדם בגוף.

סיבים של המערכת הסומטית מגיעים עד השרירים (סיבים מוציאים) ועד קולטנים תחושתיים (סיבים מביאים), סיבים מוציאים ומביאים של המערכת האוטונומית מגיעים עד הקרביים, כלי הדם והבלוטות. בצידם השני מחוברים רוב הסיבים לחוט השדרה דרך עצבים שדרתיים, כאשר סיבים מוציאים מתחברים לחלקו הקדמי של חוט השדרה וסיבים מביאים מתחברים לחלקו האחורי. חלק מהעצבים, עצבי הגולגולת, מתחברים ישירות למוח.

==עצבי הגולגולת==

== לקריאה נוספת ==
<div style="direction: ltr;">
* Peter Duus, Topical Diagnosis in Neurology, 2nd revised ed., Thieme, 1989 
</div>

== קישורים חיצוניים ==

* [http://www.bbc.co.uk/science/humanbody/body/factfiles/nervous_anatomy.shtml הסבר והדמיה תלת־ממדית של סוגי העצבים בגוף האדם], מתוך אתר ה-BBC 
* [https://web.archive.org/web/20150524023748/http://hilzbook.com/organs/nervous-system/nerve/ העצב בתלת מימד, ב-Hilzbook]
* 

קטגוריה:מערכת העצבים ההיקפית
רמות גלעד

250px
רָמוֹת גִּלְעָד, בכתיב המקרא: רָמֹת גִּלְעָד; נקראה גם רמות, רמה, רָאמֹת בַּגִּלְעָד, הייתה עיר בגלעד בעבר הירדן המזרחי. בתקופה הישראלית, התפתחה בסביבתה חקלאות מפותחת, שכללה תבואה, צמחי בושם ורפואה: הצֳרי והמור, ומטעי זית, גפן, תמר ואפרסמון.

==בתנ"ך==
רמות גלעד השתייכה לנחלת שבט מנשה. העיר ומגרשיה ניתנו ללווים מבני מררי. וכן, שימשה כאחת מערי מקלט לרוצחים בשוגג.

בימי שלמה המלך, הייתה רמות גלעד מרכז הנציבות השישית ובראשה עמד בן גבר, שהיה מופקד גם על חוות יאיר בגלעד ועל חבל ארגוב בבשן. לרמות גלעד הייתה חשיבות גדולה מבחינה ביטחונית בהיותה יישוב סְפר סמוך לגבול בין ישראל לבין ארם. לאחר התפלגות הממלכה לממלכת יהודה וממלכת ישראל, בימי רחבעם בן שלמה, כבשו מלכי ארם את רמות גלעד שבעבר הירדן המזרחי, בדרכם אל כיבוש או שליטה חלקית בממלכת ישראל בעבר הירדן המערבי.

יהושפט מלך יהודה הצטרף אל מלך ישראל אחאב במלחמה על רמות גלעד. על פי מסופר בספר מלכים:

.

אולם שני הצבאות לא הצליחו להכריע את המערכה ואחאב נהרג במלחמה, והמקרא מספר שהיה זה עונש על שחרור בן הדד לאחר שאחאב ניצחו בשתי המערכות הקודמות, וכן על רצח נבות היזרעאלי. כעבור עשר שנים, לחמו יורם מלך ישראל ואחזיה מלך יהודה, נגד חזאל מלך ארם על רמות גלעד. גם במלחמה זו ניצחו הארמים את ישראל, ויורם עצמו נפצע.

ברמות גלעד משח שליחו של אלישע הנביא את השר יהוא בן נמשי למלך על ישראל, ומרמות גלעד יצא יהוא להכרית את זרעו של אחאב ולתפוס את המלוכה על ישראל.

==מגמות בזיהויה==
* כפר רימון - ממערב לג'רש בירדן. תמך בהצעה החוקר הנרי בייקר טריסטראם, שקיבל את זיהוי הקודמים לו.
* סלט - בירדן. ההצעה נתמכה על ידי כמה חוקרים, ובהם זאב וילנאי. באתר בירדן, מוצג שלט בערבית ובאנגלית: "רמות גלעד", וכביש ההגעה יורד לנחל, שנמצאים בו שלושה מבנים עתיקים עם אבני גזית גדולות.
* תל ראמית - בירדן, כ-5 ק"מ מדרום לא-רמת'א.

== ראו גם ==
* הגלעד
* אירביד

==לקריאה נוספת==
* מנשה הראל, "גלעד בתוך אפרים בתוך מנשה" (שופטים י"ב, ד'), ארץ שומרון, הכינוס הארצי השלושים לידיעת הארץ, (עורך: יוסף אבירם), ירושלים: החברה לחקירת ארץ-ישראל ועתיקותיה, תשל"ד-1974, עמ' 52-47.
* יוחנן אהרוני, אטלס כרטא לתקופת המקרא, ירושלים: הוצאת כרטא, 1974.

==הערות שוליים==

קטגוריה:אתרי המקרא
קטגוריה:נחלת שבט גד
קטגוריה:ערי לויים
קטגוריה:ערי מקלט
קטגוריה:עבר הירדן המזרחי
קטגוריה:הגלעד
קטגוריה:אתרים בספר יהושע
בניין אביחיל

חזית המבנה המזרחית (החזית הראשית של המבנה). באמצע הגמלון, סמל החברה הארצישראלית האורתודוקסית הקיסרית
בניין אביחיל, 1936
מפת בניינים ההיסטוריים השייכים למגרש הרוסי
בניין אביחיל הוא מבנה המהווה חלק מקריית עיריית ירושלים. המבנה נמצא בכיכר ספרא 13, בסמוך לרחבת הדקלים שבכיכר, ולמול בניין בנק לאומי.

==בית החולים הרוסי==
המבנה נבנה בשנת 1863 כבית חולים עבור הצליינים הרוסים אשר עלו לרגל לארץ. המבנה, שנקרא אז "בית החולים הרוסי" תוכנן על ידי האדריכל מרטין איוואנוביץ' אפינגר והיה חלק ממבני מגרש הרוסים. בבית החולים היו 54 מיטות אשפוז, והיה זה בית החולים הראשון מחוץ לחומות העיר העתיקה.

בית החולים סיפק אוהל מרפאה אשר ליווה את הצליינים הרוסים במסעותיהם ברחבי הארץ, בדרכם לאתרים נוצריים שונים.

עם תחילת המנדט הבריטי נמסר בית החולים לצלב האדום האמריקני, שטיפל באוכלוסייה האזרחית. מאוחר יותר הפך לבית חולים צבאי, ובהמשך, עם הקמת הבריטים בתי חולים ממשלתיים ברחבי הארץ, הפך אף הוא לבית חולים הממשלתי של ירושלים, ונודע בשמו באותה העת כ"בית החולים הממשלתי". אחד השוהים המפורסמים בבית החולים היה הארכאולוג פלינדרס פיטרי. באוקטובר 1940 אושפז פיטרי בבית החולים בעקבות התקף קשה של מלריה. הוא החלים, אבל נשאר חלש והושאר להשגחה רפואית עד פטירתו ביולי 1942.

לאחר מלחמת העצמאות הפך לבית חולים של צה"ל, וניתן לו השם ל"אביחיל". כמו כן הבניין שימש את מעבדות בית החולים הדסה.

==קריית עיריית ירושלים==

במסגרת התוכניות להקמת קריית עיריית ירושלים הוצעו מספר תוכניות להרוס את המבנה. לבסוף הוחלט לשמר את המבנה בשל ייחודו הארכיטקטוני וחשיבותו ההיסטורית, והוחלט להרוס רק את האגף האחורי של המבנה (הפונה לרחוב יפו) ולבנות בניין משרדים בן שש קומות שתוכנן על ידי האדריכלים פטר בוגוד ויוניס פיגרדו.

עם הקמת קריית העירייה, ושיפוץ הבניין, התנגדו עובדי העירייה לעבוד במבנה בטענה שהמבנה רדוף רוחות רפאים וכי המבנה מקולל.

==תיאור המבנה==
בניין אביחיל הוא בניין מלבני מוארך בן שלוש קומות. בכל קומה מצוי מסדרון מרכזי וחדרים משני צדדיו. חזיתו הדרומית של המבנה פונה לכיכר ספרא. חזיתו המזרחית, המהווה את הכניסה הראשית למבנה (ופונה כיום לבניין מועצת עיריית ירושלים) מעוטרת בסגנון בארוק, כאשר בראש הגמלון של המבנה מצוי סמל החברה הארצישראלית האורתודוקסית הקיסרית. סביב הסמל מצויה ברוסית הכתובת מדברי הנביא ישעיהו:

וכן במרכז הסמל מצויות האותיות היווניות: Α ו-ω המסמלות את ישו על פסוק מחזון יוחנן א', 8 מהברית החדשה בו אומר ישו: "אני הראשית והאחרית".

==לקריאה נוספת==
*דוד קרויאנקר, רחוב יפו ירושלים, ביוגרפיה של רחוב - סיפורה של עיר - הוצאת כתר, 2005.
*דוד קרויאנקר, סיפור קריית העירייה, ירושלים, הוצאת אריאל, 1993.
*איל מרון, ירושלים וכל נתיבותיה, יד בן צבי, ירושלים, 1996

== קישורים חיצוניים ==

==הערות שוליים==

קטגוריה:כיכר ספרא
קטגוריה:רחוב יפו: מבנים
קטגוריה:מגרש הרוסים
קטגוריה:ירושלים: בתי חולים שנסגרו
קטגוריה:ארץ ישראל: בתי חולים
קטגוריה:התקופה העות'מאנית: מבנים
קטגוריה:ירושלים: מבנים לשימור
קטגוריה:החברה הארץ-ישראלית הפרבוסלבית הקיסרית: נכסים
הקמיע

הקמיע הוא ספר פנטזיה אורבנית מאת הסופרים סטיבן קינג ופיטר שטראוב.

הספר מספר את סיפורו של ג'ק סוייר בן ה-12, היוצא למסע במקום הנקרא הטריטוריות, כדי להציל את אימו.

==עלילה==
כדי להציל את אימו החולה בסרטן, ג'ק סוייר בן ה-12 יוצא למסע כדי למצוא את הקמיע, החפץ היחיד שיכול לרפא אותה.

כדי למצוא את הקמיע, ג'ק חייב לעבור למקום אחר, הנקרא הטריטוריות. הטריטוריות הן מעין עולם מקביל לעולם שלנו (הקשור לעולם בסדרת הספרים המגדל האפל), הקיים בתקופה המזכירה את ימיי הביניים, בהם לא היה חשמל או טכנולוגיה. כמעט לכל אדם החיי בעולם שלנו יש תאום מקביל בטריטוריות, וכל פעולה הנעשית שם משפיעה על כל העולמות. לג'ק עצמו אין תאום.

ג'ק, כמו אביו המנוח, נולד עם היכולת להחליק לטריטוריות באופן טבעי, למרות שהוא לא עשה זאת זמן רב. בעוד הוא יוצא לחפש את הקמיע, מורגן סלואט, שהיה שותפו של אביו, אשר מכונה דודו, מנסה לגרום ללילי, אמו של ג'ק לוותר על חלקה של החברה, אותו ירשה מבעלה.

המקבילה של אימו של ג'ק היא המלכה לאורה דה-לאוסיאן, גם היא חולה. סלואט, אשר יכול להחליק לטריטוריות, רוצה לנצל את המצב כדי להרוויח עוד כסף ושליטה. הוא גם רוצה להניח את ידיו על הקמיע לפני ג'ק, והוא לא חוסך באמצעים כדי לנסות להרוג אותו בדרך.

לספר יצא גם ספר המשך, בית שחור.

== עיבודים ==
רשת הטלוויזיה האמריקאית TNT הודיעה שתעבד את הקמיע למיני סדרה בעלת שישה חלקים, שתשודר ב-2008. ב-2006 הודיעו על ביטול הסדרה עקב בעיות תקציב.

==קישורים חיצוניים==
* 

קטגוריה:ספרי סטיבן קינג
קטגוריה:ספרי 1984
קטגוריה:ספרי הוצאת מודן
פישר בלאק

פישר בלאק (באנגלית: Fischer Black; 11 בינואר 1938 - 30 באוגוסט 1995) היה כלכלן ומתמטיקאי אמריקאי שהתפרסם במיוחד בשל היותו, יחד עם מיירון שולס, בין מפתחי המודל המקובל ביותר להערכת אופציות – נוסחת בלאק ושולס.

את הדוקטורט קיבל בלאק ב-1964 באוניברסיטת הרווארד שבבוסטון, מסצ'וסטס, בתחום המתמטיקה השימושית. הוא היה תלמידו של מרווין מינסקי ועבד איתו על בעיות באינטליגנציה מלאכותית.

== פעילותו ככלכלן ==

ב-1971 עבר לאוניברסיטת שיקגו ואחר כך הצטרף למכון המחקר MIT. בתחילת דרכו היה מעורב בוויכוחים בין הכלכלנים המוניטריסטים בראשות מילטון פרידמן והקיינסיאנים בראשות מודיליאני. בלאק לא ראה חשיבות גדולה למדיניות המוניטרית במסגרת ייצוב של צמיחת המשק, וב-1972 כתב למילטון פרידמן מכתב בזו הלשון:

== מודל הערכת האופציות ==

בתקופה זו החל לעבוד על גולת הכותרת של הצלחתו - מודל הערכת האופציות בלאק-שולס.
המודל של בלאק ושולס הוא מודל מתמטי יישומי במלוא מובן המילה. הוא אומד את ערכה של אופציה מסוג קול (Call) או פוט (Put) בהינתן פרמטרים הנוגעים לשערי מניות, התנהגותן, שער הרבית במשק ועוד.

ב-1984 הצטרף לחברת הברוקרים גולדמן זקס, פועל יוצא מהצלחת הטמעתו של המודל בקרב האוכלוסייה הפיננסית.

בלאק נפטר ב-1995 מסרטן. ב-1997 הוענק פרס נובל לכלכלה לעמיתו לפיתוח המודל, מיירון שולס, ולכלכלן נוסף שהיה מעורב בפיתוח - רוברט סי. מרטון. ועדת הפרס העלתה על נס את תרומתו המכרעת לפיתוח הנוסחה. יש להניח כי אילו חי, היה בלאק חתן פרס נובל.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סגל אוניברסיטת שיקגו
קטגוריה:כלכלנים אמריקאים
קטגוריה:מתמטיקאים אמריקאים
קטגוריה:עובדי גולדמן זקס
קטגוריה:בעלי תואר דוקטור מאוניברסיטת הרווארד
קטגוריה:אמריקאים שנולדו ב-1938
קטגוריה:אמריקאים שנפטרו ב-1995
אנוגו ריינג'רס

אנוגו ריינג'רס אינטרנשיונל היא קבוצת כדורגל מהעיר אנוגו, שבניגריה. הקבוצה היא אחת הקבוצות הוותיקות והמצליחות בניגריה ובעלת שמונה תוארי אליפות, שש גביעי ניגריה, גביע סופר קאפ מקומי אחד, ובנוסף בעלת הופעות מכובדות במפעלים האפריקאים הבכירים.

==הופעות באפריקה==
לקבוצה תואר "סגנית מחזיקת גביע אפריקה למחזיקות גביע" משנת 1975 כאשר הפסידה בגמר לקבוצת האפיה קונאקרי מגינאה. הקבוצה גם זכתה בגביע אפריקה למחזיקות גביע בעונת 1977 כאשר גברה במשחק הגמר על קבוצת קאנון יאונדה הקמרונית.

הקבוצה השתתפה לאחרונה במפעלים האפריקאים בעונת 2006 כאשר השתתפה בליגת האלופות האפריקאית, שם גברה בסיבוב המוקדם על קבוצת פוליס XI מבוטסואנה אך הפסידה בסיבוב הראשון לקבוצת אל-הילאל אומדורמן מסודאן והודחה מהמפעל.

==שחקנים מפורסמים בעבר ובהווה==
* ג'יי ג'יי אוקוצ'ה
* ג'ון אוטוקה
* אלוקה אסוקו
* כריסטיאן צ'וקוו
* טריבו ווסט
* קינגסלי אוביקוו
* דונלד איגוובויקה
* מיכאל אמנאלו
* ג'וזף אנקרהירה
* דניאל אולרום

==תארים==
;בניגריה
*אליפות הפרמייר ליג הניגרי (8): 1974, 1975, 1977, 1981, 1982, 1984, 2016, 2024
*הגביע הניגרי (6): 1974, 1975, 1976, 1981, 1983, 2018
*הסופר קאפ הניגרי (1): 2004

;באפריקה
*גביע אפריקה למחזיקות גביע: 1977
**סגנית אלופת גביע אפריקה למחזיקות גביע: 1975

==קישורים חיצוניים==

קטגוריה:קבוצות כדורגל ניגריות
קטגוריה:קבוצות כדורגל שהוקמו ב-1970
הגדלה שפירה של הערמונית

איור של ערמונית מוגדלת (ימין) לעומת ערמונית נורמלית (שמאל)
[[שלפוחית שתן (במתאר פרפר שחור) וערמונית מוגדלת בהדמיית אולטרה סאונד]]
הגדלה שפירה של הערמונית (או שגשוג שפיר של הערמונית) היא אחת הבעיות הרפואיות הנפוצות ביותר אצל גברים מבוגרים. הגדלת הערמונית נצפית בכ-40% מהגברים בשנות ה-50 לחייהם, וכ-70% בשנות ה-60.

בלוטת הערמונית מייצרת אצל גברים את נוזל הזרע. היא ממוקמת בצוואר שלפוחית השתן ועוטפת את השופכה. הגדלה [https://milog.co.il/%D7%A9%D7%A4%D7%99%D7%A8%D7%94 שפירה] של הערמונית גורמת ללחץ על השופכה, ולתסמינים הנובעים מחסימת מוצא השלפוחית.

==תסמינים==
* תכיפות במתן שתן (הטלת שתן בתדירות גבוהה).
* דחיפות במתן שתן (צורך מיידי להטלת שתן ללא יכולת להתאפק).
* הטלת שתן תכופה בשעות הלילה (נוקטוריה).
* זרם שתן חלש.
* תחושת חוסר התרוקנות של השלפוחית.
* אי נקיטת שתן (חוסר שליטה על מתן שתן).
* כאבים בעת מתן השתן (דיסוריה).

==מהלך המחלה ==
התקדמות המחלה יכולה להתבטא בהידרדרות התסמינים, אצירת שתן, זיהומים בדרכי השתן ופגיעה בכליות.
התרופות בהן ניתן לטפל הן חוסמי אלפא ומעכבי האנזים 5-אלפא רדוקטאז.

חוסמי אלפא (Doxazosin (למשל קדקס), Alfozosin, Tamsulosin, Terazosin) מקלים על התסמינים באמצעות הרפיית השרירים סביב השופכה.<br />
מעכבי האנזים 5 אלפא רדוקטז (Finasteride, Dutasteride), ההופך טסטוסטרון לדיהידרוטסטוסטרון (DHT) מקטינים בטווח הארוך את גודל הערמונית ובכך מגיעים לתוצאות טובות בשיפור הסימפטומים. שיא פעולת התרופות (הקטנת הבלוטה והשיפור בתסמינים) הוא כעבור מספר חודשים מתחילת הטיפול.
הטיפול המשולב בחוסמי אלפא ומעכבי 5 אלפא רדוקטז משלב את יתרונות שתי הקבוצות, ומוריד את שיעורי התקדמות המחלה בגברים בעלי ערמוניות גדולות.

== טיפול חודרני בתופעה ==
הטיפול הניתוחי המקובל ביותר הוא כריתת הערמונית דרך השופכה. כאשר הערמונית גדולה במיוחד יש לעיתים צורך בניתוח פתוח. לניתוח הקונבנציונלי תופעות לוואי העלולות להיות בלתי הפיכות כמו פגיעה בתפקוד המיני ופגיעה בשליטה על מתן שתן.

בשנת 2009 הודיע ירחון האורולוגים האירופאי (European Urological Review) על זיהוי סיבת הגדלת הערמונית ופיתוח שיטת טיפול חדשה לפתרון בעיית הערמונית המוגדלת. הטיפול, פרי פיתוח של צמד רופאים ישראלים (גת וגורן), מבוסס על צנתור דו-צדדי המוביל להקטנה משמעותית של הערמונית וכתוצאה מכך לנסיגה בסימפטומים. זאת ללא תופעות הלוואי הידועות של הניתוח הרגיל.

== טיפול לייזר בתופעה ==
קיימים מספר טיפולי לייזר לטיפול בבעיית הגידול השפיר של הערמונית . טיפול HoLEP (Holmium Laser Enucleation of the Prostate) הוא אחד מהם. טיפול HoLEP הוא היחיד המאושר על ידי איגוד האורולוגים האמריקאי<ref></ref>. בניתוח HoLEP מסירים את הרקמה העודפת של הערמונית שחוסמת את השופכה, ובעזרת מכשיר נוסף חותכים את הרקמה לחתיכות קטנות, המפונות מחוץ לגוף בקלות.

== קישורים חיצוניים ==

* 
* עמוס נאמן, [http://www.clalit.co.il/HE-IL/General/urology/urologyadult/articles/benign_prostatic_hyperplasia.htm ערמונית: הבלוטה הגברית שגדלה עם הגיל], באתר של "שירותי בריאות כללית"
* דר' שלום כץ - מידע מורחב אודות [http://www.prostate.co.il/prostate-definition.aspx ערמונית], [http://www.prostate.co.il/bph-enlarged-prostate.aspx ערמונית מוגדלת], [http://www.prostate.co.il/bph-enlarged-prostate-treatments.aspx דרכי הטיפול השונות בערמונית מוגדלת]

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מחלות גניטליה גברית
מדד טריינור

מדד טריינור הוא מדד כלכלי אשר פותח על ידי ג'ק ל. טריינור, ומודד את רמת הסיכון של תיק השקעות באמצעות בדיקת תשואת נייר הערך מעבר לתשואתו של נכס חסר סיכון, וזאת כפונקציה של הבטא של התיק.

הנחת היסוד של המדד היא תיק השקעה שאינו מפוזר בצורה מספיקה.
ככל שהתוצאה של המדד גבוהה יותר כך הקרן טובה יותר.

==הגדרה מתמטית==
:<math>T = \frac{r_p - r_f}{\beta} </math>

כאשר:
*<math>T</math> הוא מדד טריינור
*<math>r_p</math> היא תשואת התיק
*<math>r_f</math> היא ריבית חסרת סיכון
*<math>\beta</math> היא הבטא של התיק

==מגבלות==
כמו מדד שארפ, מדד טריינור (T) אינו מכמת את הערך המוסף, אם בכלל, של ניהול תיקים פעילים. 
זהו קריטריון הדירוג בלבד. דירוג של תיקים על בסיס מדד טריינור שימושי רק בהנחה שהתיקים הם תתי תיקים שמהווים חלק מתיק רחב ומגוון ביותר.

אם זה אינו המקרה, תיקים עם סיכון שיטתי זהה, אך בעלי סיכון כולל שונה יהיו מדורגים בדירוג דומה, 
כלומר לתיק פחות מגוון בעל אותו מדד טריינור יהיה סיכון כולל גבוה יותר, הנובע מסיכון לא-שיטתי גבוה אשר אינו מתומחר בשוק.

שיטה נוספת של לדירוג תיקים הוא אלפא של ג'נסן, אשר מכמת את התשואה העודפת מעל ממוצע שוק המניות לפי המודל לתמחור נכסי הון הידוע כCAPM.
כיוון ששתי שיטות הדירוג מבוססות על סיכון שיטתי בלבד, הן ידרגו תיקים באופן זהה.

==ראו גם==
*התאוריה המודרנית של תיקי השקעות
*מדד שארפ

קטגוריה:שוק ההון
טריינור
אני אוהב את אחותי הקטנה

אני אוהב את אחותי הקטנה (ביפנית 僕は妹に恋をする - Boku wa Imouto ni Koi wo Suru, ידוע גם כ-BokuImo ובאנגלית כ "I'm In Love With My Little Sister"), הוא כותר מאנגה יפני בעשרה כרכים, מאת האמן אאוקי טוקומי. הסיפור מגולל את סיפורה של אהבה אסורה בין אחים תאומים. הרגישות והמורכבות בה טוקומי דן בטאבו זכתה לתשבחות מצד המבקרים ולהצלחה בקהל. הסיפור עובד למשחק מחשב בשם "קאנה, אחותי הקטנה". בנוסף, מבוססים על הסיפור שני סרטים: במאי 2005 יצא לאקרנים סרט אנימה המבוסס עליו וב-20 בינואר 2007, עלה למסכים עיבוד נוסף של הסיפור לקולנוע, בגילומם של שחקנים חיים.

==עלילה==
יורי (Yuri) ואיקו (Iku) הם אחים תאומים הקשורים זה לזה מילדותם בקשר קרוב. כאשר האח והאחות התבגרו גילה יורי כי הוא הולך ומתאהב באחותו ומתוך רגשות אשם, נמנע מקרבתה. כדי להדחיק את רגשותיו מנסה יורי לקיים יחסים עם בנות אחרות ואף להתקבל לבית ספר מרוחק. אך כאשר הוא מגלה שאחותו מתחילה להתעניין בבנים אחרים, הוא נתקף בקנאה. יורי מתוודה בפני איקו על רגשותיו אליה ומגלה כי גם איקו נקרעת בדילמה דומה. הסיפור ממשיך ומגולל באופן רגיש את הסיטואציה האסורה וההתמודדות עמה.

==דמויות==
* יורי: תלמיד מחונן, שתקן וקר רוח, הלומד באותה כיתה עם אחותו התאומה איקו, למרות שיורי ואיקו די שונים בהתנהגותם וגישתם יורי התאהב בה עוד כשהיו ילדים קטנים.
* איקו: נערה מפוזרת ושמחה ולא מחוננת כמו אחיה, כאשר יורי מתוודה בפניה על אהבתו היא מתחילה להרגיש רגשות דומים למרות הזעזוע הראשוני.
* הארוקה: חברו הטוב ביותר של יורי, יורי לרוב מתוודה לגבי חייו ורגשותיו בפני הארוקה, ואף מספר לו על מערכת היחסים החדשה שלו עם איקו. הארוקה הוא אדם בוגר נפשית והידיעה על רגשותיו של יורי לאחותו לא מפתיעה אותו.
* טומוקו: חברתה הטובה ביותר של איקו המחבבת את יורי. יורי נכנס איתה למערכת יחסים (ועם עוד כמה נשים) כדי לנסות לדכא את רגשותיו כלפי איקו. אך כאשר העלילה מתקדמת ויורי ואיקו מתקרבים, יורי מתרחק מטומוקו.

==קישורים חיצוניים==
* [https://web.archive.org/web/20070419113622/http://forevergeek.com/games/kana_little_sister.php על המשחק]
* [https://web.archive.org/web/20120222004051/http://www.ponycanyon.co.jp/tpic/boku_imoto/ האתר הראשי של סרט האנימציה] <sub>(ביפנית)</sub>
* [https://web.archive.org/web/20070501191630/http://www.bokuimo-themovie.com/ האתר הרשמי של הלייב אקשן] <sub>(ביפנית)</sub>
* [http://www.animenewsnetwork.com/encyclopedia/manga.php?id=5196 המאנגה והאנימה] באתר חדשות האנימה
*

קטגוריה:שוג'ו
קטגוריה:סדרות מאנגה